En 20-årig mand måtte en tur i vandet, da en 38-årig mand gik hen mod den 20-årige og tog fat i hans ben. Herefter vippede han den 20-årige i åen. Hændelsen fandt sted ved Åboulevarden i Aarhus midtby.

Grunden til den noget bizarre hændelse var ifølge den 38-årige mand, at den 20-årige mand skulle have tilbudt den 38-årige at købe kokain. Det gjorde den 38-årige så fortørnet, at han smed den 20-årige i åen.

Læs også 18-årige stak af fra politiet på stjålet knallert

Den 38-årige mand er blevet sigtet for vold. Hvorvidt den 20-årige skal sigtes for noget er endnu ikke afgjort.

Den 20-årige tabte sin telefon og mistede et kontantbeløb i forbindelse med hændelsen.